Ir-Regolament tal-Kummissjoni (KE) Nru 2597/2001
tat-28 ta' Diċembru 2001
li jiftaħ u li jipprovdi għall-amministrazzjoni tal-kwoti tat-tariffi tal-Komunità għal ċerti nbejjed li joriġinaw fir-Repubblika tal-Kroazja, fl-ex Repubblika Jugoslava tal-Maċedonja u fir-Repubblika ta' l-Islovenja
IL-KUMMISSJONI TAL-KOMUNITAJIET EWROPEJ,
Wara li kkkunsidrat it-Trattat li jistabbilixxi l-Komunità Ewropea,
Wara li kkkunsidrat id-Deċiżjoni tal-Kunsill 2001/919/KE tat-3 ta' Diċembru 2001 dwar il-konklużjoni ta' Protokoll Addizzjonali tal-Ftehim Interim bejn il-Komunità Ewropea, minn naħa waħda, u r-Repubblika tal-Kroazja, min-naħa l-oħra, biex jikkunsidra r-riżultat tan-negozjati bejn il-partijiet dwar il-konċessjonijiet preferenzjali reċiproċi għal ċerti nbejjed, ir-rikonoxximent reċiproku, l-protezzjoni u l-kontroll ta' l-ismijiet ta' l-inbejjed u r-rikonoxximent reċiproku, l-protezzjoni u l-kontroll ta' l-ismijiet ta' l-ispirti u x-xorb bl-aroma [1], u b'mod partikolari l-Artikoli 3 u 4 tiegħu,
Wara li kkkunsidrat id-Deċiżjoni tal-Kunsill 2001/918/KE tat-3 ta' Diċembru 2001 dwar il-konklużjoni ta' Protokoll Addizzjonali tal-Ftehim ta' Stabbilizzazzjoni u ta' Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Kroazja, min-naħa l-oħra, biex jikkunsidra r-riżultat tan-negozjati bejn il-partijiet dwar il-konċessjonijiet preferenzjali reċiproċi għal ċerti nbejjed, ir-rikonoxximent reċiproku, l-protezzjoni u l-kontroll ta' l-ismijiet ta' l-inbejjed u r-rikonoxximent reċiproku, l-protezzjoni u l-kontroll ta' l-ismijiet ta' l-ispirti u x-xorb bl-aroma [2], u b'mod partikolari l-Artikoli 3 u 4 tiegħu,
Wara li kkunsidrat id-Deċiżjoni tal-Kunsill 2001/917/KE tat-3 ta' Diċembru 2001 dwar il-konklużjoni ta' Protokoll Addizzjonali tal-Ftehim Interim bejn il-Komunità Ewropea, minn naħa waħda, u l-ex Repubblika Jugoslava tal-Maċedonja, min-naħa l-oħra, biex jikkunsidra r-riżultat tan-negozjati bejn il-partijiet dwar il-konċessjonijiet preferenzjali reċiproċi għal ċerti nbejjed, ir-rikonoxximent reċiproku, l-protezzjoni u l-kontroll ta' l-ismijiet ta' l-inbejjed u r-rikonoxximent reċiproku, l-protezzjoni u l-kontroll ta' l-ismijiet ta' l-ispirti u x-xorb bl-aroma [3], u b'mod partikolari l-Artikoli 3 u 4 tiegħu,
Wara li kkunsidrat id-Deċiżjoni tal-Kunsill 2001/916/KE tat-3 ta' Diċembru 2001 dwar il-konklużjoni ta' Protokoll Addizzjonali tal-Ftehim ta' Stabbilizzazzjoni u ta' Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u l-ex Repubblika Jugoslava tal-Maċedonja, min-naħa l-oħra, biex jikkunsidra r-riżultat tan-negozjati bejn il-partijiet dwar il-konċessjonijiet preferenzjali reċiproki għal ċerti nbejjed, ir-rikonoxximent reċiproku, l-protezzjoni u l-kontroll ta' l-ismijiet ta' l-inbejjed u r-rikonoxximent reċiproku, l-protezzjoni u l-kontroll ta' l-ismijiet ta' l-ispirti u x-xorb bl-aroma [4], u b' mod partikolari l-Artikoli 3 u 4 tiegħu,
Wara li kkunsidrat id-Deċiżjoni tal-Kunsill 2001/920/KE tat-3 ta' Diċembru 2001 dwar il-konklużjoni ta' Protokoll Addizzjonali li jaġġusta l-aspetti tal-kummerċ tal-Ftehim ta' l-Ewropa li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, li jaġixxu ġewwa l-qafas ta' l-Unjoni Ewropea, minn naħa waħda, u l-ex Repubblika Jugoslava tal-Maċedonja, min-naħa l-oħra, biex jikkunsidra r-riżultat tan-negozjati bejn il-partijiet dwar il-konċessjonijiet preferenzjali reċiproċi għal ċerti nbejjed, ir-rikonoxximent reċiproku, l-protezzjoni u l-kontroll ta' l-ismijiet ta' l-inbejjed u r-rikonoxximent reċiproku, l-protezzjoni u l-kontroll ta' l-ismijiet ta' l-ispirti u x-xorb bl-aroma [5], u b' mod partikolari l-Artikoli 3 u 4 tiegħu,
Billi:
(1) Il-protokolli addizzjonali (minn issa ‘l quddiem: protokolli addizzjonali dwar l-inbejjed) konklużi bid-Deċiżjonijiet 2001/919/KE, 2001/918/KE, 2001/917/KE, 2001/916/KE u 2001/920/KE mar-Repubblika tal-Kroazja, mal-ex Repubblika Jugoslava tal-Maċedonja u mar-Repubblika ta' l-Islovenja, jipprovdu għal konċessjonijiet preferenzjali reċiproċi għal ċerti nbejjed, rikonoxximent reċiproku, protezzjoni u kontroll ta' l-ismijiet ta' l-inbejjed u r-rikonoxximent reċiproku, protezzjoni u l-kontroll ta' l-ismijiet ta' l-ispirti u x-xorb ta' l-aroma. Dawk il-Protokolli għandhom jgħoddu b'effett mill-1 ta' Jannar 2002.
(2) Fl-Anness I ta' kull wieħed minn dawk il-Protokolli Addizzjonali dwar l-inbejjed, il-kwoti tariffarji ndividwali jingħataw dwar l-importazzjoni lejn il-Komunità ta' ċerti nbejjed li joriġinaw fir-Repubblika tal-Kroazja, l-ex Repubblika Jugoslava tal-Maċedonja u r-Repubblika ta' l-Islovenja. Dawn il-kwoti tariffarji ndividwali huma pprovduti mill-kwota tariffarja globali ta' 545000 el miftuħa mir-Regolament tal-Kunsill (KE) Nru 2007/2000 tat-18 ta' Settembru 2000 li jintroduċi miżuri ta' eċċezzjoni tal-kummerċ għall-pajjiżi u t-territorji li jieħdu sehem fi jew huma konnessi mal-proċess ta' l-Istabbilizzazzjoni u ta' l-Assoċjazzjoni ta' l-Unjoni Ewropea, li jemenda r-Regolament (KE) Nru 2820/98, u li jħassar r-Regolamenti (KE) Nru 1763/1999 u (KE) Nru 6/2000 [6], kif emendat mir-Regolament (KE) Nru 2563/2000 [7].
(3) Il-kwoti tariffarji individwali provduti fil-Protokolli Addizzjonali dwar l-inbejjed huma fis-sena u jkunu ripetuti għal perjodu mhux stabbilit. Għalhekk il-Kummissjoni għandha tadotta l-miżuri ta' implimentazzjoni għall-ftuħ u l-amministrazzjoni ta' dawk il-kwoti tariffarji tal-Komunità.
(4) Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jippreskrivi d-disposizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabilixxi Kodiċi Doganali tal-Komunità [8], kif l-aħħar emendat mir-Regolament (KE) Nru 993/2001 [9], li jikkodifika r-regoli ta' l-amministrazzjoni tal-kwoti tariffarji ddisinjati biex jintużaw skond l-ordni kronoloġika tad-dati tad-dikjarazzjonijiet doganali.
(5) Għandu jittieħed ħsieb partikolari sabiex ikun żgurat li l-importaturi kollha tal-Komunità għandhom aċċess indaqs u kontinwu għall-kwoti tariffarji u li r-rati stipulati għall-kwoti huma applikati mingħajr interruzzjoni għall-importazzjonijiet kollha tal-prodotti in kwestjoni lejn l-Istati Membri kollha sakemm il-kwoti jintużaw kollha.
(6) Sabiex tkun żgurata l-effiċjenza ta' l-amministrazzjoni komuni ta' dawn il-kwoti, l-Istati Membri għandhom ikunu awtorizzati li jiġbdu mill-volumi tal-kwoti l-kwantitajiet meħtieġa li jikkorrispondu għall-importi attwali. Iżda, dan il-metodu ta' amministrazzjoni jeħtieġ koperazzjoni mill-viċin bejn l-Istati Membri u l-Kummissjoni u ta' l-aħħar trid b' mod partikolari tkun kapaċi tissorvelja r-rata li biha l-kwoti qed jintużaw u tavża lill-Istati Membri b'hekk. Għal raġunijiet ta' ħeffa u effiċjenza, l-komunikazzjoni bejn l-Istati Membri u l-Kummissjoni għandha, sa fejn possibbli, issir permezz ta' konnessjoni telematika.
(7) Il-benefiċċju mill-eżenzjoni tad-dazju doganali fil-kwoti tariffarji provduti fil-Protokolli Addizzjonali dwar l-inbejjed għandu jkun sospiż għar-Repubblika tal-Kroazja, l-ex Repubblika Jugoslava tal-Maċedonja jew ir-Repubblika ta' l-Islovenja jew xi wieħed minn dawn il-pajjiżi jħallas is-sussidji ta' l-esportazzjoni għall-prodotti in kwestjoni.
(8) Intitolament għall-benefiċċju mill-kwoti ndividwali tal-Komunità għandu jkun soġġett għall-preżentazzjoni tad-dokument V I 1 jew estratt V I 2 skond ir-Regolament tal-Kummissjoni (KE) Nru 883/2001 ta' l-24 t'April 2001 li jistipula r-regoli dettaljati għall-implimentazzjoni tar-Regolament tal-Kunsill (KE) Nru 1493/1999 rigward il-kummerċ ma' pajjiżi terzi tal-prodotti fis-settur ta' l-inbid [10].
(9) Il-kwoti triffarji ndividwali għal ċerti nbejjed li joriġinaw fir-Repubblika tal-Kroazja u fir-Repubblika ta' l-Islovenja għandhom ikunu miżjuda progressivament soġġetti għall-kundizzjonijiet speċifiċi ndikati fil-Protokolli Addizzjonali dwar l-inbejjed. B' mod partikolari, iż-żieda fis-sena tista' tkun applikata biss jekk mill-anqas 80 % tal-kwoti tariffarji ndividwali miftuħa matul is-sena ta' qabel intużaw. Bħala konsegwenza, l-Kummissjoni għandha tirrevedi l-volumi wżati kull sena u għandha tadotta disposizzjonijiet biex timplimenta kull aġġustament meħtieġ ta' dawk il-volumi għall-Kroazja jew l-Islovenja.
(10) Il-miżuri li hemm provduti f'dan ir-Regolament huma skond l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
Artikolu 1
1. Meta l-inbejjed, imniżżla fl-Anness, li joriġinaw fir-Repubblika tal-Kroazja, fl-ex Repubblika Jugoslava tal-Maċedonja jew fir-Repubblika ta' l-Islovenja jitpoġġew għal ċirkolazzjoni libera fil-Komunità, għandhom jibbenefikaw minn eżenzjoni tad-dazju doganali, ġewwa l-limiti tal-kwoti tat-tariffi ta' kull sena tal-Komunità speċifikati f'dan l-Anness u skond id-disposizzjonijiet ippreżentati f'dan ir-Regolament.
2. Jekk xi wieħed mill-pajjiżi kkonċernati jħallas sussidji ta' l-esportazzjoni dwar il-prodotti rilevanti, l-eżenzjoni mid-dazju doganali fil-kwoti tariffarji pprovduta fil-Protokolli Addizzjonali konklużi bid-Deċiżjonijiet 2001/919/KE, 2001/918/KE, 2001/917/KE, 2001/916/KE u 2001/920/KE (minn issa ‘l quddiem protokolli addizzjonali dwar l-inbejjed) għandha tkun sospiża fil-każ ta' dak il-pajjiż.
Artikolu 2
Intitolament għall-benefiċċju mill-kwoti tariffarji tal-Komunità riferuti fl-Artikolu 1(1) għandhom ikunu soġġetti għall-preżentazzjoni tad-dokument V I 1 jew l-estratt V I 2 skond ir-Regolament (KE) Nru 883/2001.
Artikolu 3
Minkejja l-kundizzjonijiet stipulati fil-punt 5(a) ta' l-Anness I ta' kull wieħed mill-Protokolli Addizzjonali dwar l-inbejjed, l-importazzjoni ta' l-inbid fil-kwoti tariffarji tal-Komunità riferuti fl-Artikolu 1(1) għandhom ikunu soġġetti għad-disposizzjonijiet stipulati fil-Protokolli applikabbli dwar id-definizzjoni tal-kunċett tal-prodotti ta' oriġini u l-metodi tal-koperazzjoni amministrattiva, tal-Ftehim Interim bejn il-Komunità Ewropea u r-Repubblika tal-Kroazja u tal-Ftehim ta' Stabbilizzazzjoni u ta' Assoċjazzjoni bejn il-Komunitajiet Ewropew u l-Istati Membri tagħhom, minn naħa waħda, u r-Repubblika tal-Kroazja, min-naħa l-oħra, tal-Ftehim Interim bejn il-Komunità Ewropea u l-ex Repubblika Jugoslava tal-Maċedonja u tal-Ftehim ta' Stabbilizzazzjoni u ta' Assoċjazzjoni bejn il-Komunitajiet Ewropew u l-Istati Membri tagħhom, minn naħa waħda, u l-ex Repubblika Jugoslava tal-Maċedonja, min-naħa l-oħra, kif ukoll tal-Ftehim Ewropew bejn il-Komunitajiet Ewropej u l-Istati Membri tagħhom, li jaġixxu ġewwa l-qafas legali ta' l-Unjoni Ewropea, minn naħa waħda, u r-Repubblika ta' l-Islovenja, min-naħa l-oħra.
Artikolu 4
1. Il-kwoti tat-tariffi riferuti f'dn ir-Regolament għandhom ikunu amministrati mill-Kummissjoni skond l-Artikoli 308a sa 308ċ tar-Regolament (KEE) Nru 2454/93.
2. Kull Stat Membru għandu jiżgura li l-importaturi tal-prodotti in kwistjoni jkollhom aċċess indaqs u mingħajr interruzzjoni għall-kwoti tariffarji sakemm jippermetti l-bilanċ tal-volum rilevanti tal-kwota.
3. Il-komunikazzjonijiet li jikkonċernaw l-amministrazzjoni tal-kwoti tariffarji bejn l-Istati Membri u l-Kummissjoni għandha ssir, sa fejn possibbli, permezz ta' konnessjoni telematika.
Artikolu 5
1. Il-kwoti ndividwali tariffarji għall-inbejjed li joriġinaw fil-Kroazja u l-Islovenja riferuti fil-Partijiet I u III ta' l-Anness skond l-ordnijiet Nri 09.1588 u 09.1548 għandhom jiżdiedu kull sena.
2. Iż-żieda fis-sena riferuta fil-paragrafu 1 tista' tkun applikata biss jekk mill-anqas 80 % tal-kwoti tat-tariffi rispettivi miftuħa matul is-sena ta' qabel intużaw.
Il-Kummissjoni għandha tirrevedi l-volumi wżati kull sena u għandha tadotta disposizzjonijiet biex timplimenta kull aġġustament meħtieġ ta' dawk il-volumi għall-Kroazja jew l-Islovenja.
Artikolu 6
L-Istati Membri u l-Kummissjoni għandhom jikkoperaw mill-viċin biex jiżguraw li jiġi mħares dan ir-Regolament.
Artikolu 7
Dan ir-Regolament jidħol fis-seħħ fil-ġurnata ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda jgħodd mill-1 ta' Jannar 2002.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul fi Brussell, fit-28 ta' Diċembru 2001.